740/2019

Útdráttur

B krafðist ógildingar kaupsamnings og afsals um fasteign sem H var kaupandi og afsalshafi að og byggði á því að H væri ekki og hefði aldrei verið félagsmaður í B og kaupin hefðu því verið í andstöðu um kvöð um félagsaðild að B sem þinglýst hefði verið á fasteignina. Með úrskurði Landsréttar var staðfest sú niðurstaða héraðsdóms að vísa málinu frá dómi, enda skorti B lögvarða hagsmuni af úrlausn kröfunnar, auk þess sem málið væri vanreifað af hálfu B og málatilbúnaður hans uppfyllti ekki áskilnað d og eliðar 1. gr. 80. gr. laga nr. 91/1991 um skýrleika og samhengi kröfugerðar, málsástæðna og atvika.

Úrskurður Landsréttar

Landsréttardómararnir O-kvk-nf M-kvk-nf A-kvk-nf og S-kk-nf T-kk-nf M-kk-nf og E-kk-nf Ó-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 6. nóvember 2019, sem barst réttinum næsta dag. Greinargerð varnaraðila barst réttinum 22. nóvember 2019. Kærður er úrskurður Héraðsdóms Reykjavíkur 24. október 2019 í málinu nr. E954/2019 þar sem málinu var vísað frá dómi. Kæruheimild er í jlið 1. mgr. 143. gr. laga nr. 91/1991 um meðferð einkamála. 2 Sóknaraðili krefst þess að hinn kærði úrskurður verði felldur úr gildi og að lagt verði fyrir héraðsdóm að taka málið til efnislegrar meðferðar. Þá krefst hann aðallega kærumálskostnaðar en til vara að kærumálskostnaður verði felldur niður.

3 Varnaraðilar, B-kk-nf Þ-kk-nf Þ-kk-nf, M-x-x Þ-kk-nf, B-kk-nf Á-kk-nf G-kk-nf, G-kvk-nf E-kvk-nf, G-kk-nf Þ-kk-nf og E-kvk-nf Þ-kvk-nf, krefjast staðfestingar hins kærða úrskurðar og kærumálskostnaðar.

4 Varnaraðili, H-kvk-nf K-kvk-nf O-kvk-nf, krefst staðfestingar hins kærða úrskurðar og kærumálskostnaðar án tillits til gjafsóknar sem henni hefur verið veitt.

Niðurstaða

5 Málsatvikum og málsástæðum aðila er skilmerkilega lýst í hinum kærða úrskurði. Eins og þar greinir keypti varnaraðili, H-kvk-nf K-kvk-nf O-kvk-nf, íbúð nr. 0206 að Aflagranda 40 í Reykjavík af öðrum varnaraðilum á árinu 2017. Íbúðin hafði áður verið í eigu varnaraðilans G-kvk-ef E-kvk-ef og eiginmanns hennar heitins, Þ-kk-ef M-kk-ef, en þau keyptu hana á árinu 1989 af sóknaraðila. Á íbúðum í fjöleignarhúsinu hvíla þinglýstar kvaðir, meðal annars sú að þær skuli ekki selja eða afhenda öðrum en þeim sem eru félagsmenn í Samtökum aldraðra. Byggir sóknaraðili á því að varnaraðili, H-kvk-nf K-kvk-nf O-kvk-nf, hafi ekki verið félagsmaður í Samtökum aldraðra og því beri að ógilda kaupsamning og afsal um fasteignina.

6 Með vísan til forsendna hins kærða úrskurðar verður hann staðfestur.

7 Sóknaraðila verður gert að greiða varnaraðilum kærumálskostnað eins og í dómsorði greinir.

8 Varnaraðili, H-kvk-nf K-kvk-nf O-kvk-nf, nýtur gjafsóknar í kærumáli þessu fyrir Landsrétti samkvæmt gjafsóknarleyfi 3. júní 2019. Um gjafsóknarkostnað hennar fer samkvæmt því sem í úrskurðarorði greinir.

Úrskurðarorð:

Hinn kærði úrskurður er staðfestur.

Sóknaraðili, Byggingarsamvinnufélagið Samtök aldraðra, greiði varnaraðilunum, B-kk-þgf Þ-kk-þgf Þ-kk-þgf, M-x-x Þ-kk-þgf, B-kk-þgf Á-kk-þgf G-kk-þgf, G-kvk-þgf E-kvk-þgf, G-kk-þgf Þ-kk-þgf og E-kvk-þgf Þ-kvk-þgf, hverju um sig 70.000 krónur í kærumálskostnað.

Sóknaraðili greiði varnaraðilanum, H-kvk-þgf K-kvk-þgf O-kvk-þgf, 70.000 krónur í kærumálskostnað sem renni í ríkissjóð.

Allur gjafsóknarkostnaður varnaraðila, H-kvk-ef K-kvk-ef O-kvk-ef, fyrir Landsrétti greiðist úr ríkissjóði, þar með talin málflutningsþóknun lögmanns hennar, 70.000 krónur.